รัฐบาลไทย-ข่าวทำเนียบรัฐบาล-พม. จับมือภาคีเครือข่ายร่วมสร้างประวัติครั้งแรกของไทย ปล่อยขบวนนักปั่นจักรยานนำคนพิการทางสายตา จากกรุงเทพฯ - เชียงใหม่ เพื่อหาทุนสร้าง “ศูนย์ฝึกอาชีพคนพิการอาเซียน
วันจันทร์ที่ 29 มกราคม 2561
พม. จับมือภาคีเครือข่ายร่วมสร้างประวัติครั้งแรกของไทย ปล่อยขบวนนักปั่นจักรยานนําคนพิการทางสายตา จากกรุงเทพฯ - เชียงใหม่ เพื่อหาทุนสร้าง “ศูนย์ฝึกอาชีพคนพิการอาเซียน
พม. จับมือภาคีเครือข่ายร่วมสร้างประวัติครั้งแรกของไทย ปล่อยขบวนนักปั่นจักรยานนําคนพิการทางสายตา จากกรุงเทพฯ - เชียงใหม่ รวม 867 กิโลเมตร เพื่อหาทุนสร้าง “ศูนย์ฝึกอาชีพคนพิการอาเซียน” จ.เชียงใหม่
วันที่ 28 ม.ค. 61เวลา 07.00 น. ณ สนามฟุตบอล มหาวิทยาลัยธรรมศาสตร์ ท่าพระจันทร์ กรุงเทพฯ
พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานปล่อยขบวนนักปั่น โครงการ “ปั่นไปไม่ทิ้งกัน สานต่องานที่พ่อทํา No One Left Behind” จัดโดยกระทรวงการพัฒนาสังคมและความมั่นคงของมนุษย์ (พม.) โดยกรมส่งเสริมและพัฒนาคุณภาพชีวิตคนพิการ (พก.) ร่วมกับมูลนิธิสากลเพื่อคนพิการ และหน่วยงานที่เกี่ยวข้อง สร้างประวัติศาสตร์ครั้งแรกของประเทศไทยที่มีการนําคนพิการทางสายตา ร่วมปั่นจักรยานจากกรุงเทพฯ - เชียงใหม่ ระยะทางรวม 867 กิโลเมตร เพื่อหาทุนสนับสนุนการก่อสร้าง “ศูนย์ฝึกอาชีพคนพิการอาเซียน” ณ อําเภอเชียงดาว จังหวัดเชียงใหม่
พลเอก อนันตพร กล่าวว่า รัฐบาล โดยกระทรวง พม. มีเป้าหมายสําคัญในการยกระดับและพัฒนาคุณภาพชีวิตของประชาชนทุกกลุ่มอย่างถ้วนหน้า ได้แก่ เด็ก เยาวชน สตรี ผู้สูงอายุ คนพิการ และผู้ด้อยโอกาส เพื่อลดความเหลื่อมล้ําทางสังคมและสร้างโอกาสเข้าถึงบริการของรัฐ สําหรับกลุ่มคนพิการ รัฐบาลได้ดําเนินงานด้านคนพิการ ภายใต้แนวคิด “ไม่ทิ้งใครไว้ข้างหลัง” ด้วยการให้โอกาส เกียรติ และกําลังใจ เพื่อเป็นพลังในการสร้างสรรค์สังคมและพัฒนาประเทศอย่างมั่นคง มั่งคั่ง และยั่งยืนต่อไป จึงมีการสนับสนุนงบประมาณในการจัดกิจกรรมต่างๆ ผ่านกองทุนส่งเสริมและพัฒนาคุณภาพชีวิตคนพิการ เพื่อพัฒนาขีดความสามารถและศักยภาพคนพิการให้มีความเข้มแข็ง สามารถพึ่งพาตนเองได้ อีกทั้งการจัดสภาพแวดล้อมและสิ่งอํานวยความสะดวก เพื่อคนพิการและคนทั้งมวล (Universal Design) โดยการสานพลังประชารัฐเพื่อสังคมระหว่างหน่วยงานภาครัฐ ภาคเอกชน และภาคประชาสังคม
กระทรวง พม. โดย พก. จึงได้ร่วมกับมูลนิธิสากลเพื่อคนพิการ โครงการซีพีสานฝัน ปันโอกาส โดยเครือเจริญโภคภัณฑ์ ธนาคารกรุงเทพ และสํานักงานกองทุนสนับสนุนการสร้างเสริมสุขภาพ (สสส.) จัด “โครงการปั่นไปไม่ทิ้งกัน No One Left Behind” ซึ่งเป็นครั้งแรกของประเทศไทยที่นําคนพิการทางสายตา จํานวน 21 คน ร่วมกับนักปั่นจิตอาสาปั่นนํา จํานวน 22 คน พิชิตเส้นทาง 9 วัน 9 จังหวัด ระยะทางรวม 867 กิโลเมตร ระหว่างวันที่ 28 มกราคม – 5 กุมภาพันธ์ 2561 โดยเริ่มต้นเส้นทาง จากกรุงเทพฯ ผ่านจังหวัดสุพรรณบุรี ชัยนาท นครสวรรค์ พิษณุโลก อุตรดิตถ์ แพร่ ลําปาง และเชียงใหม่ เพื่อหาทุนสนับสนุนการก่อสร้างศูนย์ฝึกอาชีพคนพิการอาเซียน ที่อําเภอเชียงดาว จังหวัดเชียงใหม่ ซึ่งในแต่ละจังหวัดที่ปั่นจักยานผ่าน จะมีการจัดกิจกรรมต่างๆ เพื่อรณรงค์ให้ประชาชนในพื้นที่ได้เห็นถึงความสามารถ ศักยภาพของคนพิการ และร่วมให้โอกาส เกียรติ และกําลังใจแก่คนพิการกลุ่มนี้ ซึ่งเป็นแบบอย่างที่ดีของคนพิการและประชาชนทั่วไป ที่ไม่ได้ความพิการมาเป็นอุปสรรคในการดําเนินชีวิต และสร้างประโยชน์ให้กับสังคมส่วนร่วม
ทั้งนี้ จึงขอเชิญชวนคนไทยทุกคนสร้างประวัติศาสตร์ร่วมกับคนพิการ ด้วยการบริจาคเงินเพื่อสนับสนุนการก่อสร้างศูนย์ฝึกอาชีพคนพิการอาเซียน ผ่านช่องทางต่างๆ ได้แก่ 1) บริจาค 100 บาท ผ่านโทรศัพท์มือถือทุกเครือข่าย กด*948*6666*100# แล้วโทรออก 2) พิมพ์ Y100 แล้วส่ง SMS ไปที่หมายเลข 4899666 แล้วกดโทรออก เพื่อบริจาค 100 บาท สําหรับทุกเครือข่าย และ 3) โอนเงินเข้าบัญชีกระแสรายวัน ธนาคารกรุงเทพ 162-3-07772-2 ธนาคารกรุงไทย 196-6-00208-4 และธนาคารไทยพาณิชย์ 264-3-001530 ชื่อบัญชีมูลนิธิสากลเพื่อคนพิการ และร่วมสมทบทุนซื้อของที่ระลึก (เสื้อ-หมวก) จากโครงการปั่นไปไม่ทิ้งกัน No One Left Behind ตามจุดกิจกรรมต่างๆ หรือ Facebook ของมูลนิธิสากลเพื่อคนพิการ โดยสามารถติดตามกิจกรรมและความเคลื่อนไหวของ โครงการปั่นไปไม่ทิ้งกัน No One Left Behind ได้ทาง Facebook : มูลนิธิสากลเพื่อคนพิการ (facebook.com/Universalfoundation) และร่วมส่งแรงใจสนับสนุนนักปั่นผู้พิการทางสายตาด้วยการติดแฮชแท็คที่กําหนด #ปั่นไปไม่ทิ้งกัน #NoOneLeftBehind
สุดท้ายนี้ ขอเชิญชวนคนไทยและทุกภาคส่วน ร่วมให้โอกาส เกียรติ และกําลังใจ ด้วยบริจาคเงินให้ได้ตามเป้าหมาย ซึ่งคาดว่าจะใช้งบประมาณทั้งสิ้น 67 ล้านบาท สําหรับการจัดตั้งศูนย์ฝึกอาชีพคนพิการอาเซียนที่เสร็จสมบูรณ์ ทั้งนี้ เพื่อให้เกิดการสร้างงาน สร้างอาชีพให้กับคนพิการจนสามารถพึ่งพาตนเองได้อย่างยั่งยืน และร่วมกันสานต่องานในหลวง รัชกาลที่ 9 โดยการเปลี่ยนคนพิการที่สังคมมองว่าเป็น “ภาระ” ให้เป็นอีกหนึ่ง “พลัง” ในการสร้างสรรค์สังคมและพัฒนาประเทศอย่างมั่นคง มั่งคั่ง และยั่งยืน ต่อไป